Dopisovateľ (administratíva)

Dopisovateľ, resp. dopisovateľka alebo rešeršér, resp. rešeršérka je osoba pracujúca v informačnej kancelárii, príp. v inej inštitúcii, ktorá poskytuje informácie o obchodných spoločnostiach za poplatok (napr. na overenie bonity spoločností s ktorými klientský subjekt spolupracuje alebo hodlá nadviazať obchodné partnerstvo a pod.), a ktorej úlohou je zhromaždiť informácie o príslušnej spoločnosti a vyhotoviť výstup, spravidla vo forme vyplneného formulára. Údaje čerpá z obchodných registrov, pozemkových kníh, úradných záznamov, súdnych záznamov (najmä záznamov o konkurzoch, vyrovnaniach a dražbách), odborných časopisov a iných periodík, rozborov bilancií, ale aj spytovaním sa v okolí danej spoločnosti alebo u jej obchodno-partnerských subjektov.

Dopisovatelia a dopisovateľky sú obvykle v zamestnaneckom pomere v banke alebo poisťovni, vďaka čomu majú ľahký prístup a prehľad o potrebných informáciách. Spravidla sú platení podľa počtu vyriešených zákaziek, pričom sa prihliada na ich náročnosť.

 Referencie 

Kategória:Povolania